**Iepirkuma komisijas 15.11.2018. sēdē sniegtā atbilde uz ieinteresētā piegādātāja uzdotajiem jautājumiem par sarunu procedūras**

**„Kravas transportlīdzekļu ar kravnesību no 5t līdz 15t un speciālo loģistikas transportlīdzekļu virs 15t iegāde” identifikācijas Nr. VAMOIC 2018/098 nolikuma prasībām**

**Jautājumi:**

Kāds aptuvenais skaits būtu Tehniskās palīdzības/evakuācijas automašīna (6x6)?

Kāda tipa (ar izlici = celtņa tipa vai bez)? Vai ir kādas iecerētās fotogrāfijas, zīmējumi? Nepieciešamā celtspēja? Komplektācija?

Par degvielas cisternām. Lūdzu konkrētāku specifikāciju.

Iespējamais skaits?

Smagsvaru puspiekabe ar hidrauliski vadāmām rampām (Nr.1). Vai ir kāds prototips?

Iespējamais skaits?

**Atbilde:**

Iepirkuma komisija norāda, ka kandidāti, kas iesniegs pieteikumu dalībai sarunu procedūrā un izturēs sarunu procedūras pirmo posmu – kvalifikācijas pārbaudi, tiks uzaicināti iesniegt finanšu un tehnisko piedāvājumu atbilstoši Uzaicinājumā noteiktajām prasībām, tajā skaitā atbilstoši tehniskās specifikācijas prasībām. Tehniskā specifikācija pilnā apmērā tiks izsniegta kandidātiem, kuri būs izturējuši kvalifikāciju un tiks uzaicināti iesniegt piedāvājumu.Līdz ar to, iepirkuma komisija atbildes par tehnisko specifikāciju sniegs pretendentiem procedūras otrajā posmā, kuri būs izturējuši kandidātu atlasi un būs uzaicināti iesniegt piedāvājumu.

Sarunu procedūras nolikumā ir norādīts, ka plānotais piegādes visa perioda apjoms ir aptuveni no 400-600 gab. transportlīdzekļu (dažādu konfigurāciju). Iepirkuma komisija norāda, ka aptuvenais procentuālais sadalījums iepirkuma pamatpriekšmetam un papildpriekšmetam varētu būt attiecīgi 85% un 15%.

Papildus iepirkuma komisija vērš uzmanību, ka, ja pretendents piedāvās Preces no viena ražotāja, tad piedāvājumu vērtēšanas laikā pretendents varēs saņemt papildus punktus.